Document ID: 31998R0980

KOMMISSIONENS FORORDNING (EF) Nr. 980/98 af 8. maj 1998 om ophævelse af forordning (EF) nr. 19/98 om suspension af salg af smør fra offentlige lagre i henhold til forordning (EØF) nr. 3143/85 om afsætning til nedsat pris af interventionssmør bestemt til direkte forbrug i form af koncentreret smør og af ydelse af støtte i henhold til forordning (EØF) nr. 429/90 om støtte ved licitation til koncentreret smør bestemt til direkte forbrug i Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, og artikel 7a, stk. 3, og
ud fra følgende betragtninger:
Salget af interventionssmør i henhold til Kommissionens forordning (EØF) nr. 3143/85 (3), senest ændret ved forordning (EF) nr. 1802/95 (4), og ydelsen af støtte i henhold til Kommissionens forordning (EØF) nr. 429/90 (5), senest ændret ved forordning (EF) nr. 417/98 (6), blev suspenderet ved Kommissionens forordning (EF) nr. 19/98 (7); i betragtning af markedsudviklingen for smør i de seneste måneder har det vist sig hensigtsmæssigt at genindføre den støtteordning, der er fastsat i forordning (EØF) nr. 429/90; da der ikke er disponible mængder interventionssmør til salg, er det ikke længere nødvendigt at opretholde suspensionen af det salg, der er omhandlet i forordning (EØF) nr. 3143/85; derfor bør forordning (EF) nr. 19/98 ophæves;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Forordning (EF) nr. 19/98 ophæves.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. maj 1998.

Labels: 3
17
19